મૃતકના પિતાએ પોલીસમાં આપેલ ફરિયાદ મુજબ ગટરમાં પાઇપ ઉતારવાની કામગીરી શરૂ થાય તે પહેલા દક્ષિણ ગુજરાત વીજ કંપનીના કર્મચારીઑ હજાર હતા અને તેમણે ક્રેઈન ઓપરેટરો તેમજ એજન્સીને જ્યાં સુધી 11 કેવી વીજ લાઇન બંધ ન કરવામાં આવે ત્યાં સુધી કામગીરી શરૂ ન કરવા જણાવ્યુ હતું. જો કે તેમ છતાં એજન્સીના સુપરવાઈઝર જેનશ પટેલે નાસરૂલ્લા ખાનને પાઇપો ખસેડવાની સૂચના આપતા જ તેણે ક્રેઈન ઓપરેટર નાસિરખાનને કામગીરી શરૂ કરવા જણાવ્યુ હતું. આ દરમ્યાન વીજળીનો પુરવઠો ચાલુ હોય ક્રેઈન પર સવાર બંને શ્રમજીવીઓ વીજ કરંટની ઝપેટમાં આવી ગયા હતા જેમાંથી એકનું મોત થયું હતું. આમ ક્રેઇન વીજ તાર સાથે અડી જાય તો કરંટ લાગશે એવી જાણકારી હોવા છતાં કામગીરી શરૂ કરવામાં આવતા એક સામાન્ય શ્રમજીવી જીવ ગુમાવવાનો વારો આવ્યો હતો.